BILAG 1

INF/SDR/2 af 26. november 2021

FÆLLES INITIATIV OM INDENLANDSK REGULERING AF TJENESTEYDELSER

REFERENCEDOKUMENT OM INDENLANDSK REGULERING AF TJENESTEYDELSER

AFDELING I

1. Medlemmerne har opnået enighed om disciplinerne for indenlandsk regulering af tjenesteydelser i dette referencedokument (»discipliner«) med henblik på at udbygge bestemmelserne i den almindelige overenskomst om handel med tjenesteydelser (»overenskomst«), jf. overenskomstens artikel VI, stk. 4 ( 1 )

2. Medlemmerne anerkender de vanskeligheder, som leverandører af tjenesteydelser kan stå over for, navnlig leverandører i udviklingslande, der er medlemmer af WTO, i forbindelse med overholdelse af foranstaltninger vedrørende licensudstedelseskrav og -procedurer, kvalifikationskrav og -procedurer samt tekniske standarder hos øvrige medlemmer, og specielt de særlige vanskeligheder, som leverandører i mindst udviklede lande, der er medlemmer af WTO, står over for.

3. Medlemmerne anerkender retten til at regulere og til at indføre ny regulering, hvad angår leveringen af tjenesteydelser på deres områder med henblik på at nå deres politiske mål.

4. Medlemmerne anerkender derudover de uligheder, der eksisterer mellem udviklingsstadet af forskellige landes lovgivning om tjenesteydelser, navnlig hvad angår udviklingslande, der er medlemmer, og mindst udviklede lande, der er medlemmer.

5. Disciplinerne må ikke fortolkes således, at de foreskriver eller udgør reguleringsmæssige bestemmelser for så vidt angår gennemførelsen af disciplinerne.

6. Disciplinerne må ikke fortolkes således, at de svækker medlemmernes eventuelle forpligtelser i henhold til overenskomsten.

Sektorspecifik dækning og retningslinjer for opførelse på liste

7. Medlemmerne føjer disciplinerne i afdeling II til deres lister som yderligere forpligtelser i henhold til overenskomstens artikel XVIII. Medlemmerne kan vælge at tilføje de alternative discipliner i afdeling III vedrørende deres forpligtelser inden for finansielle tjenesteydelser.

8. De discipliner, der er tilføjet i henhold til stk. 7 i denne afdeling, finder anvendelse i tilfælde, hvor der er indgået specifikke forpligtelser. Medlemmerne opfordres ligeledes til at føje øvrige sektorer, i hvilke disciplinerne finder anvendelse, til deres lister.

9. Medlemmerne kan udelade den disciplin, der er omhandlet i afdeling II, stk. 22, litra d), og afdeling III, stk. 19, litra d), fra de yderligere forpligtelser, der er opført i denne afdelings stk. 7.

Udvikling

Overgangsperioder for udviklingslande, der er medlemmer

10. Et udviklingsland, der er medlem, kan udvælge specifikke discipliner til gennemførelse på et tidspunkt efter en overgangsperiode på højst 7 år efter datoen for disse discipliners ikrafttræden. Anvendelsesområdet for denne udvælgelse kan begrænses til individuelle sektorer eller subsektorer for tjenesteydelser. Overgangsperioderne føjes til de pågældende lister over specifikke forpligtelser. Et udviklingsland, der er medlem, og som har behov for en forlænget overgangsperiode til gennemførelsen, indgiver en anmodning i overensstemmelse med de relevante procedurer ( 2 ) . Medlemmerne tager sådanne anmodninger om forlængelse op til velvillig overvejelse, idet der tages hensyn til de særlige forhold i det medlem, der har fremsat anmodningen.

Deltagelse hos mindst udviklede lande, der er medlemmer

11. Mindst udviklede lande, der er medlemmer, føjer disciplinerne, jf. denne afdelings stk. 7, til deres lister over specifikke forpligtelser senest seks måneder efter at have mistet deres status som mindst udviklet medlemsland. Mindst udviklede lande, der er medlemmer, kan, på det tidspunkt, fastsætte overgangsperioder i henhold til denne afdelings stk. 10. Mindst udviklede lande, der er medlemmer, opfordres imidlertid til at anvende disse discipliner før tabet af status som mindst udviklet land, i det omfang det er foreneligt med deres individuelle gennemførelseskapacitet.

Teknisk bistand og kapacitetsopbygning

12. Der opfordres til, at udviklede lande, der er medlemmer, og udviklingslande, der er medlemmer og har mulighed for det, yder teknisk bistand og kapacitetsopbygning til udviklingslande, der er medlemmer, og mindst udviklede lande, der er medlemmer, på sidstnævnte gruppes anmodning og på indbyrdes aftalte vilkår og betingelser med henblik på, blandt andet, at: (a) udvikle og styrke institutionelle og lovgivningsmæssige kapaciteter for at regulere leveringen af tjenesteydelser og for at gennemføre disse discipliner, navnlig bestemmelser og sektorer, på hvilke overgangsperioder finder anvendelse (b) bistå leverandørerne af tjenesteydelser i udviklingslande, der er medlemmer, og i mindst udviklede lande, der er medlemmer, med at opfylde krav og procedurer på eksportmarkederne (c) fremme fastsættelsen af tekniske standarder og fremme deltagelsen i internationale organisationer hos udviklingslande, der er medlemmer, og især i mindst udviklede lande, der er medlemmer, og som oplever ressourcemæssige begrænsninger, og at (d) bistå, gennem offentlige eller private organer og relevante internationale organisationer, leverandørerne af tjenesteydelser i udviklingslande, der er medlemmer, og især i mindst udviklede lande, der er medlemmer, med at opbygge leveringskapacitet og overholde indenlandsk regulering.

AFDELING II — DISCIPLINER FOR INDENLANDSK REGULERING AF TJENESTEYDELSER Disciplinernes anvendelsesområde

Disciplinernes anvendelsesområde

1. Disse discipliner finder anvendelse på medlemmernes foranstaltninger vedrørende licensudstedelseskrav og -procedurer, kvalifikationskrav og -procedurer samt tekniske standarder, som påvirker handelen med tjenesteydelser.

2. Disse discipliner finder ikke anvendelse på eventuelle vilkår, begrænsninger, betingelser eller kvalifikationer, der er fastsat i et medlems liste i henhold til overenskomstens artikel XVI og XVII.

3. Med henblik på disse discipliner betyder »tilladelse« retten til at levere en tjenesteydelse på basis af en procedure, som ansøgeren skal følge for at demonstrere opfyldelse af licensudstedelseskrav, kvalifikationskrav eller tekniske standarder.

Indgivelse af ansøgninger

4. Hvert medlem sørger i videst muligt omfang for, at ansøgeren kun skal rette henvendelse til én kompetent myndighed for hver ansøgning om tilladelse. Hvis en tjenesteydelse henhører under flere kompetente myndigheders kompetence, kan det være nødvendigt at indgive flere ansøgninger om tilladelse.

Ansøgningsfrister

5. Hvis et medlem kræver tilladelse til leveringen af en tjenesteydelse, sikrer det, at dets kompetente myndigheder i videst muligt omfang tillader indgivelse af en ansøgning på et hvilket som helst tidspunkt i løbet af året ( 3 ) . Hvis der gælder en bestemt ansøgningsfrist, sikrer medlemmet, at de kompetente myndigheder giver en rimelig frist for indgivelse af en ansøgning.

Elektroniske ansøgninger og accept af kopier

6. Hvis et medlem kræver tilladelse til leveringen af en tjenesteydelse, sikrer det, at dets kompetente myndigheder: (a) bestræber sig på at modtage ansøgninger i elektronisk format under hensyntagen til konkurrerende prioriteter og ressourcemæssige begrænsninger, og at (b) de accepterer kopier af dokumenter, der er bekræftet i overensstemmelse med medlemmets nationale love og forskrifter, i stedet for originaldokumenter, medmindre de kompetente myndigheder kræver originale dokumenter for at beskytte godkendelsesprocessens integritet.

Behandling af ansøgninger

7. Hvis et medlem kræver tilladelse til leveringen af en tjenesteydelse, sikrer det, at dets kompetente myndigheder: (a) så vidt muligt fastsætter en vejledende tidsramme for behandlingen af en ansøgning (b) efter anmodning fra en ansøger uden unødig forsinkelse giver oplysninger om ansøgningens status (c) så vidt muligt og uden unødigt ophold bekræfter, hvorvidt ansøgningen er fuldstændig med henblik på behandling i henhold til medlemmets nationale love og forskrifter (d) hvis de vurderer, at en ansøgning er fuldstændig med henblik på behandling i henhold til medlemmets nationale love og forskrifter (4) – inden for en rimelig frist efter indgivelsen af ansøgningen sikrer: i) at behandlingen af ansøgningen afsluttes, og ii) at ansøgeren underrettes om afgørelsen om ansøgningen (5) skriftligt, i det omfang det er muligt (6) (e) hvis de vurderer, at en ansøgning er ufuldstændig med henblik på behandling i henhold til medlemmets nationale love og forskrifter, inden for en rimelig frist efter indgivelsen af ansøgningen så vidt muligt: i) underretter ansøgeren om, at ansøgningen er ufuldstændig ii) på anmodning fra ansøgeren afklarer, hvilke yderligere oplysninger der er nødvendige for, at ansøgningen anses for fuldstændig, eller giver ansøgeren anden vejledning om, hvorfor ansøgningen anses for at være ufuldstændig, og iii) giver ansøgeren mulighed (7) for at fremlægge de yderligere oplysninger, der er nødvendige for at fuldstændiggøre ansøgningen hvis intet af ovennævnte er praktisk muligt, og ansøgningen afvises, fordi den er ufuldstændig, sikres det, at ansøgeren underrettes inden for en rimelig tidsfrist, og (f) hvis en ansøgning afvises, underrettes ansøgeren, så vidt muligt, enten på eget initiativ eller på ansøgerens anmodning, om årsagerne til afvisningen og, hvis det er relevant, om procedurerne for fornyet indgivelse af ansøgning; ansøgeren bør ikke forhindres i at indgive en ny ansøgning (8) alene på grundlag af en tidligere afvist ansøgning.

8. Et medlems kompetente myndigheder sikrer, at tilladelsen, når den er udstedt, træder i kraft uden unødigt ophold, under hensyntagen til gældende vilkår og betingelser ( 9 )

Gebyrer

9. Hvert medlem sikrer, at de gebyrer ( 10 ) i forbindelse med udstedelse af tilladelse, der opkræves af dets kompetente myndigheder, er rimelige, gennemsigtige, baseret på en autoritet, der er fastsat i en foranstaltning, og ikke i sig selv hæmmer leveringen af den pågældende tjenesteydelse.

Vurdering af kvalifikationer

10. Hvis et medlem kræver en eksamination for at udstede en tilladelse til levering af en tjenesteydelse, sikrer det, at dets kompetente myndigheder afholder denne eksamination med forholdsvis hyppige intervaller og giver ansøgerne en rimelig frist for indgivelse af en anmodning om deltagelse i eksaminationen. Hvad angår udgifterne, den administrative byrde og de involverede procedurers integritet, opfordres medlemmerne til at modtage anmodninger i elektronisk format ved sådanne eksaminationer og til at overveje at anvende, i videst muligt omfang, elektroniske midler i eksaminationsprocessernes øvrige led.

Anerkendelse

11. Hvis medlemmernes erhvervsorganisationer har en gensidig interesse i at indlede en dialog om spørgsmål, der vedrører anerkendelse af erhvervsmæssige kvalifikationer, registrering eller udstedelse af licens, bør de relevante medlemmer overveje at understøtte disse organers dialog, hvis der anmodes herom, og hvis det er passende.

Uafhængighed

12. Hvis et medlem vedtager eller opretholder foranstaltninger, der vedrører tilladelse til leveringen af en tjenesteydelse, sikrer medlemmet, at dets kompetente myndigheder træffer og forvalter deres afgørelser på en måde, der er uafhængig af leverandøren af den tjenesteydelse, hvortil der kræves tilladelse ( 11 )

Offentliggørelse og tilgængelige oplysninger

13. Hvis et medlem kræver tilladelse til leveringen af en tjenesteydelse, jf. overenskomstens artikel III, offentliggør medlemmet straks ( 12 ) , eller gør på anden måde offentligt tilgængeligt på skrift, de oplysninger, der er nødvendige for, at leverandører af tjenesteydelser eller personer, der ønsker at levere en tjenesteydelse, kan opfylde kravene og procedurerne vedrørende opnåelse, opretholdelse, ændring og fornyelse af en sådan tilladelse. Sådanne oplysninger skal indeholde, blandt andet, hvis det foreligger: (a) kravene og procedurerne (b) kontaktoplysninger for relevante kompetente myndigheder (c) gebyrer (d) tekniske standarder (e) procedurer for klage eller prøvelse af afgørelser vedrørende ansøgninger (f) procedurer for overvågning eller håndhævelse af overholdelsen af vilkår og betingelser for licenser eller kvalifikationer (g) muligheder for inddragelse af offentligheden, f.eks. gennem høringer eller kommentarer og (h) vejledende tidsfrist for behandlingen af en ansøgning.

Mulighed for at fremsætte bemærkninger og oplysning inden ikrafttrædelsen

14. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, offentliggør hvert medlem ( 13 ) på forhånd: (a) dets alment gældende love og forskrifter, som det påtænker at anvende i forbindelse med forhold, der henhører under anvendelsesområdet for stk. 1 i denne afdeling, eller (b) dokumentation, der giver tilstrækkelig information om en sådan mulig ny lov eller forskrift, således at berørte personer og andre medlemmer har mulighed for at vurdere, om og hvordan deres interesser kunne blive væsentligt påvirket.

15. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, opfordres hvert medlem til at anvende stk. 14 i denne afdeling på de alment gældende procedurer og administrative afgørelser, som den påtænker at vedtage i forbindelse med forhold, der henhører under anvendelsesområdet for stk. 1 i denne afdeling.

16. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, giver hvert medlem berørte personer og andre medlemmer rimelig mulighed for at kommentere sådanne forslag til foranstaltninger eller dokumenter, der offentliggøres i henhold stk. 14 eller 15 i denne afdeling.

17. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, tager hvert medlem kommentarer i betragtning, som er modtaget i henhold til stk. 16 i denne afdeling ( 14 )

18. Ved offentliggørelsen af en lov eller forskrift, der er omhandlet i stk. 14, litra a), i denne afdeling, eller forud for en sådan offentliggørelse, opfordres et medlem til, i videst muligt omfang og på en måde, der er forenelig med dets retssystem for så vidt angår vedtagelse af foranstaltninger, at forklare formålet med og begrundelsen for loven eller forskriften.

19. I videst muligt omfang bestræber hvert medlem sig på at fastsætte en rimelig tidsperiode mellem offentliggørelsen af teksten til en lov eller forskrift, der er omhandlet i stk. 14, litra a), i denne afdeling og den dato, hvor leverandørerne af tjenesteydelser skal overholde loven eller forskriften.

Informationskontorer

20. Hvert medlem opretholder eller etablerer passende mekanismer til besvarelse af spørgsmål fra leverandørerne af tjenesteydelser eller personer, der ønsker at levere en tjenesteydelse, vedrørende de foranstaltninger, der er omhandlet i stk. 1 i denne afdeling ( 15 ) . Et medlem kan vælge at håndtere sådanne spørgsmål gennem de informationskontorer og kontaktpunkter, der er etableret i henhold til overenskomstens artikel III og IV, eller eventuelt gennem en anden mekanisme.

Tekniske standarder

21. Hvert medlem opfordrer sine kompetente myndigheder til at vedtage tekniske standarder, der er udarbejdet ved åbne og gennemsigtige procedurer, når de vedtager sådanne standarder, og opfordrer ethvert organ, herunder relevante internationale organisationer ( 16 ) , som er udpeget til at udarbejde tekniske standarder, til at benytte åbne og gennemsigtige procedurer.

Udvikling af foranstaltninger

22. Hvis et medlem vedtager eller opretholder foranstaltninger, der vedrører tilladelse til levering af en tjenesteydelse, sikrer medlemmet, at: (a) sådanne foranstaltninger er baseret på objektive og gennemsigtige kriterier (17) (b) procedurerne er upartiske, og at procedurerne er tilstrækkelige til, at ansøgerne kan demonstrere, hvorvidt de opfylder kravene eller ej, hvis sådanne krav eksisterer (c) procedurerne ikke i sig selv uden rimelig grund forhindrer opfyldelsen af kravene, og at (d) sådanne foranstaltninger ikke diskriminerer mellem mænd og kvinder (18).

AFDELING III — ALTERNATIVE DISCIPLINER FOR INDENLANDSK REGULERING AF FINANSIELLE TJENESTEYDELSER

Anvendelsesområde

1. Disse discipliner finder anvendelse på medlemmernes foranstaltninger vedrørende licensudstedelseskrav og -procedurer samt kvalifikationskrav og -procedurer, som påvirker handelen med finansielle tjenesteydelser, jf. GATS-bilaget om finansielle tjenesteydelser.

2. Disse discipliner finder ikke anvendelse på eventuelle vilkår, begrænsninger, betingelser eller kvalifikationer, der er fastsat i et medlems liste i henhold til overenskomstens artikel XVI og XVII.

3. Med henblik på disse discipliner betyder »tilladelse« retten til at levere en tjenesteydelse på grundlag af en procedure, som ansøgeren skal følge for at demonstrere opfyldelse af licensudstedelseskrav eller kvalifikationskrav.

Ansøgningsfrister

4. Hvis et medlem kræver tilladelse til leveringen af en tjenesteydelse, sikrer det, at dets kompetente myndigheder i videst muligt omfang tillader indgivelse af en ansøgning på et hvilket som helst tidspunkt i løbet af året ( 19 ) . Hvis der gælder en bestemt ansøgningsfrist, sikrer medlemmet, at de kompetente myndigheder giver en rimelig frist for indgivelse af en ansøgning.

Elektroniske ansøgninger og accept af kopier

5. Hvis et medlem kræver tilladelse til leveringen af en tjenesteydelse, sikrer det, at dets kompetente myndigheder: (a) bestræber sig på at modtage ansøgninger i elektronisk format under hensyntagen til konkurrerende prioriteter og ressourcemæssige begrænsninger, og at (b) de accepterer kopier af dokumenter, der er bekræftet i overensstemmelse med medlemmets nationale love og forskrifter, i stedet for originaldokumenter, medmindre de kompetente myndigheder kræver originale dokumenter for at beskytte godkendelsesprocessens integritet.

Behandling af ansøgninger

6. Hvis et medlem kræver tilladelse til leveringen af en tjenesteydelse, sikrer det, at dets kompetente myndigheder: (a) så vidt muligt fastsætter en vejledende tidsramme for behandlingen af en ansøgning (b) efter anmodning fra en ansøger uden unødig forsinkelse giver oplysninger om ansøgningens status (c) så vidt muligt og uden unødigt ophold bekræfter, hvorvidt ansøgningen er fuldstændig med henblik på behandling i henhold til medlemmets nationale love og forskrifter (d) hvis de vurderer, at en ansøgning er fuldstændig med henblik på behandling i henhold til medlemmets nationale love og forskrifter (20) — inden for en rimelig frist efter indgivelsen af ansøgningen sikrer: i) at behandlingen af ansøgningen afsluttes, og ii) at ansøgeren underrettes om afgørelsen om ansøgningen (21) skriftligt, i det omfang det er muligt (22) (e) hvis de vurderer, at en ansøgning er ufuldstændig med henblik på behandling i henhold til medlemmets nationale love og forskrifter, inden for en rimelig frist efter indgivelsen af ansøgningen så vidt muligt: i) underretter ansøgeren om, at ansøgningen er ufuldstændig ii) på anmodning fra ansøgeren afklarer, hvilke yderligere oplysninger der er nødvendige for, at ansøgningen anses for fuldstændig, eller giver ansøgeren anden vejledning om, hvorfor ansøgningen anses for at være ufuldstændig, og iii) giver ansøgeren mulighed (23) for at fremlægge de yderligere oplysninger, der er nødvendige for at fuldstændiggøre ansøgningen hvis intet af ovennævnte er praktisk muligt, og ansøgningen afvises, fordi den er ufuldstændig, sikres det, at ansøgeren underrettes inden for en rimelig tidsfrist, og (f) hvis en ansøgning afvises, underrettes ansøgeren, så vidt muligt, enten på eget initiativ eller på ansøgerens anmodning, om årsagerne til afvisningen og, hvis det er relevant, om procedurerne for fornyet indgivelse af ansøgning; ansøgeren bør ikke forhindres i at indgive en ny ansøgning (24) alene på grundlag af, at en ansøgning tidligere var blevet afvist.

7. Et medlems kompetente myndigheder sikrer, at tilladelsen, når den er udstedt, træder i kraft uden unødigt ophold, under hensyntagen til gældende vilkår og betingelser ( 25 )

Gebyrer

8. Hvert medlem sikrer, at dets kompetente myndigheder, for så vidt angår de afgifter ( 26 ) , disse opkræver i forbindelse med udstedelse af tilladelse, sender ansøgerne en gebyrfortegnelse eller oplysninger om, hvordan gebyrbeløbene fastsættes.

Vurdering af kvalifikationer

9. Hvis et medlem kræver en eksamination for at udstede en tilladelse til levering af en tjenesteydelse, sikrer det, at dets kompetente myndigheder afholder denne eksamination med forholdsvis hyppige intervaller og giver ansøgerne en rimelig frist for indgivelse af en anmodning om deltagelse i eksaminationen. Hvad angår udgifterne, den administrative byrde og de involverede procedurers integritet, opfordres medlemmerne til at modtage anmodninger i elektronisk format ved sådanne eksaminationer og til at overveje at anvende, i videst muligt omfang, elektroniske midler i eksaminationsprocessernes øvrige led.

Uafhængighed

10. Hvis et medlem vedtager eller opretholder foranstaltninger, der vedrører tilladelse til leveringen af en tjenesteydelse, sikrer medlemmet, at dets kompetente myndigheder træffer og forvalter deres afgørelser på en måde, der er uafhængig af leverandøren af den tjenesteydelse, hvortil der kræves tilladelse ( 27 )

Offentliggørelse og tilgængelige oplysninger

11. Hvis et medlem kræver tilladelse til leveringen af en tjenesteydelse, jf. overenskomstens artikel III og stk. 6 og 8 i denne afdeling, offentliggør medlemmet straks ( 28 ) , eller gør på anden måde offentligt tilgængeligt på skrift, de oplysninger, der er nødvendige for, at leverandører af tjenesteydelser eller personer, der ønsker at levere en tjenesteydelse, kan opfylde kravene og procedurerne vedrørende opnåelse, opretholdelse, ændring og fornyelse af en sådan tilladelse. Sådanne oplysninger skal indeholde, blandt andet, hvis det foreligger: (a) kravene og procedurerne (b) kontaktoplysninger for relevante kompetente myndigheder (c) procedurer for klage eller prøvelse af afgørelser vedrørende ansøgninger (d) procedurer for overvågning eller håndhævelse af overholdelsen af vilkår og betingelser for licenser eller kvalifikationer og (e) muligheder for inddragelse af offentligheden, f.eks. gennem høringer eller kommentarer.

Mulighed for at fremsætte bemærkninger og oplysning inden ikrafttrædelsen

12. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, offentliggør hvert medlem ( 29 ) på forhånd: (a) dets alment gældende love og forskrifter, som det påtænker at anvende i forbindelse med forhold, der henhører under anvendelsesområdet for stk. 1 i denne afdeling, eller (b) dokumentation, der giver tilstrækkelig information om en sådan mulig ny lov eller forskrift, således at berørte personer og andre medlemmer har mulighed for at vurdere, om og hvordan deres interesser kunne blive væsentligt påvirket.

13. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, opfordres hvert medlem til at anvende stk. 12 i denne afdeling på de alment gældende procedurer og administrative afgørelser, som den påtænker at vedtage i forbindelse med forhold, der henhører under anvendelsesområdet for stk. 1.

14. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, giver hvert medlem berørte personer og andre medlemmer rimelig mulighed for at kommentere sådanne forslag til foranstaltninger eller dokumenter, der offentliggøres i henhold stk. 12 eller 13 i denne afdeling.

15. I videst muligt omfang og på en måde, der er forenelig med dets retssystem for så vidt angår vedtagelse af foranstaltninger, tager hvert medlem kommentarer i betragtning, som er modtaget i henhold til stk. 14 i denne afdeling ( 30 )

16. Ved offentliggørelsen af en lov eller forskrift, der er omhandlet i stk. 12, litra a), i denne afdeling, eller forud for en sådan offentliggørelse, opfordres et medlem til, i videst muligt omfang og på en måde, der er forenelig med dets retssystem for så vidt angår vedtagelse af foranstaltninger, at forklare formålet med og begrundelsen for loven eller forskriften.

17. I videst muligt omfang bestræber hvert medlem sig på at fastsætte en rimelig tidsperiode mellem offentliggørelsen af teksten til en lov eller forskrift, der er omhandlet i stk. 12, litra a), i denne afdeling og den dato, hvor leverandørerne af tjenesteydelser skal overholde loven eller forskriften.

Informationskontorer

18. Hvert medlem opretholder eller etablerer passende mekanismer til besvarelse af spørgsmål fra leverandørerne af tjenesteydelser eller personer, der ønsker at levere en tjenesteydelse, vedrørende de foranstaltninger, der er omhandlet i stk. 1 i denne afdeling ( 31 ) . Et medlem kan vælge at håndtere sådanne spørgsmål gennem de informationskontorer og kontaktpunkter, der er etableret i henhold til overenskomstens artikel III og IV, eller eventuelt gennem en anden mekanisme.

Udvikling af foranstaltninger

19. Hvis et medlem vedtager eller opretholder foranstaltninger, der vedrører tilladelse til levering af en tjenesteydelse, sikrer medlemmet, at: (a) sådanne foranstaltninger er baseret på objektive og gennemsigtige kriterier (32) (b) procedurerne er upartiske, og at procedurerne er tilstrækkelige til, at ansøgerne kan demonstrere, hvorvidt de opfylder kravene eller ej, hvis sådanne krav eksisterer (c) procedurerne ikke i sig selv uden rimelig grund forhindrer opfyldelsen af kravene, og at (d) sådanne foranstaltninger ikke diskriminerer mellem mænd og kvinder (33).

(1) Medlemmerne anerkender, at yderligere discipliner kan udarbejdes i henhold til overenskomstens artikel VI, stk. 4.

(2) I de relevante procedurer indgår anmodninger om fritagelse i overensstemmelse med artikel IX, stk. 3, litra b), i Marrakeshoverenskomsten eller påberåbelse af artikel XXI i GATS.

(3) Det kræves ikke af de kompetente myndigheder, at de påbegynder behandlingen af en ansøgning uden for de officielle daglige arbejdstider.

(4) De kompetente myndigheder kan kræve, at alle oplysninger indgives i et bestemt format, for at disse er at betragte som »klar til behandling«.

(5) De kompetente myndigheder kan opfylde dette krav ved på forhånd at underrette en ansøger skriftligt, herunder gennem en offentliggjort foranstaltning, om, at et manglende svar efter et bestemt tidsrum fra datoen for indgivelse af ansøgningen betyder, at ansøgningen er accepteret eller afvist.

(6) »Skriftligt« kan omfatte i elektronisk form.

(7) En sådan mulighed kræver ikke, at den kompetente myndighed forlænger fristerne.

(8) De kompetente myndigheder kan kræve, at indholdet i en sådan ansøgning er blevet revideret.

(9) De kompetente myndigheder er ikke ansvarlige for forsinkelser af årsager, der ligger uden for deres kompetence.

(10) Gebyrer i forbindelse med udstedelse af tilladelse omfatter ikke gebyrer for anvendelsen af naturressourcer, udgifter til auktioner, udbud eller andre ikkeforskelsbehandlende metoder til tildeling af koncessioner og ej heller obligatoriske bidrag til forsyningspligtydelser.

(11) Det skal præciseres, at denne bestemmelse ikke giver mandat til en særlig administrativ struktur; den omhandler beslutningsprocessen og forvaltningen af afgørelser.

(12) Hvad angår disse discipliner forstås ved at »offentliggøre« at medtage i en officiel publikation, f.eks. en officiel tidende eller et officielt websted. Medlemmerne opfordres til at konsolidere elektroniske publikationer i en enkelt portal.

(13) I stk. 14-17 i denne afdeling anerkendes det, at medlemmerne har forskellige systemer til høring af berørte personer og øvrige medlemmer i forbindelse med visse foranstaltninger inden deres vedtagelse, og at de alternativer, der er fastsat i stk. 14 i denne afdeling, afspejler forskellige retssystemer.

(14) Denne bestemmelse berører ikke den endelige afgørelse hos et medlem, der vedtager eller opretholder eventuelle foranstaltninger vedrørende tilladelse til leveringen af en tjenesteydelse.

(15) Det er underforstået, at ressourcemæssige begrænsninger kan være en faktor ved afgørelsen af, om en mekanisme til besvarelse af spørgsmål er passende.

(16) Udtrykket »relevante internationale organisationer« henviser til internationale organer, der er åbne for mindst alle WTO-medlemmernes relevante organer.

(17) Sådanne kriterier kan omfatte, blandt andet, kompetence og evne til at levere en tjenesteydelse, herunder at gøre dette på en måde, der er forenelig med medlemmets reguleringsmæssige krav, f.eks. krav til sundhed og miljø. De kompetente myndigheder kan vurdere, hvordan hvert kriterium skal vægtes.

(18) Forskelsbehandling, der er rimelig og objektiv og har et legitimt formål, samt medlemmernes vedtagelse af tidsbegrænsede særlige foranstaltninger, der har til formål at fremskynde den faktiske ligestilling mellem mænd og kvinder, er ikke at betragte som diskrimination i forbindelse med denne bestemmelse.

(19) Det kræves ikke af de kompetente myndigheder, at de påbegynder behandlingen af en ansøgning uden for de officielle daglige arbejdstider.

(20) De kompetente myndigheder kan kræve, at alle oplysninger indgives i et bestemt format, for at disse er at betragte som »klar til behandling«.

(21) De kompetente myndigheder kan opfylde dette krav ved på forhånd at underrette en ansøger skriftligt, herunder gennem en offentliggjort foranstaltning, om, at et manglende svar efter et bestemt tidsrum fra datoen for indgivelse af ansøgningen betyder, at ansøgningen er accepteret eller afvist.

(22) »Skriftligt« kan omfatte i elektronisk form.

(23) En sådan mulighed kræver ikke, at den kompetente myndighed forlænger fristerne.

(24) De kompetente myndigheder kan kræve, at indholdet i en sådan ansøgning er blevet revideret.

(25) De kompetente myndigheder er ikke ansvarlige for forsinkelser af årsager, der ligger uden for deres kompetence.

(26) Gebyrer i forbindelse med udstedelse af tilladelse omfatter ikke gebyrer for anvendelsen af naturressourcer, udgifter til auktioner, udbud eller andre ikkeforskelsbehandlende metoder til tildeling af koncessioner og ej heller obligatoriske bidrag til forsyningspligtydelser.

(27) Det skal præciseres, at denne bestemmelse ikke giver mandat til en særlig administrativ struktur; den omhandler beslutningsprocessen og forvaltningen af afgørelser.

(28) Hvad angår disse discipliner forstås ved at »offentliggøre« at medtage i en officiel publikation, f.eks. en officiel tidende eller et officielt websted. Medlemmerne opfordres til at konsolidere elektroniske publikationer i en enkelt portal.

(29) I stk. 12-15 i denne afdeling anerkendes det, at medlemmerne har forskellige systemer til høring af berørte personer og øvrige medlemmer i forbindelse med visse foranstaltninger inden deres vedtagelse, og at de alternativer, der er fastsat i stk. 12 i denne afdeling, afspejler forskellige retssystemer.

(30) Denne bestemmelse berører ikke den endelige afgørelse hos et medlem, der vedtager eller opretholder eventuelle foranstaltninger vedrørende tilladelse til leveringen af en tjenesteydelse.

(31) Det er underforstået, at ressourcemæssige begrænsninger kan være en faktor ved afgørelsen af, om en mekanisme til besvarelse af spørgsmål er passende.

(32) Sådanne kriterier kan omfatte, blandt andet, kompetence og evne til at levere en tjenesteydelse, herunder at gøre dette på en måde, der er forenelig med medlemmets reguleringsmæssige krav. De kompetente myndigheder kan vurdere, hvordan hvert kriterium skal vægtes.

(33) Forskelsbehandling, der er rimelig og objektiv og har et legitimt formål, samt medlemmernes vedtagelse af tidsbegrænsede særlige foranstaltninger, der har til formål at fremskynde den faktiske ligestilling mellem mænd og kvinder, er ikke at betragte som diskrimination i forbindelse med denne bestemmelse.